המחאה נגד כתב האישום המקל שהוגש נגד ירין שרף בפרשת האונס במלונית הביאה את רעות, תלמידת כיתה י מפתח תקווה, לפעילות אקטיביסטית. גם משבר האקלים מטריד אותה, וכשהיא חושבת על העתיד האישי שלה היא עונה: "כשמתעסקים במשבר האקלים וההשלכות ההרסניות שלו - לחשוב על עבודת החלומות מרגיש לפעמים קצת מנותק" • פותחים שנה ב"שקוף": בני הנוער שמנסים לשנות את העולם
שם: רעות זיק חייט  כיתה: י, התיכון החברתי תל אביב מגורים: פתח תקווה איפה פעילה: עמותת "כולן" – קידום השיח והעשייה הפמיניסטית בישראל "אנחנו מארגנות הפגנות גדולות וצעדות, בין היתר את צעדת השרמוטות, דואגות לפעילות ברשתות החברתיות ולקידום השיח הפמיניסטי בישראל. אני לוקחת חלק בפעילות ובעיקר בארגון הפגנות, אנחנו מעבירים שיעורים בבתי ספר, נפגשים עם חברי כנסת". "אחרי פרשת האונס באילת דיברתי על זה לא מעט עם החברות שלי, והיה גל של הפגנות בכל הארץ, ארגנו הפגנות בקריית אונו. אחרי כן נתקלתי בכולן ברשתות החברתיות. כתבתי להן, נרשמתי דרך טופס הצטרפות ומאז אני חלק.  "הרגשתי שבעקבות מאבק אזרחי ולחץ ציבורי שלקחתי בו חלק, הצלחנו לשנות את כתב האישום בפרשת מלונית הקורונה. כתב האישום המקורי נגד ירין שרף היה בעילה אסורה בהסכמה ואחרי המאבק שלנו הוא שונה לאונס".  "המחאות אחרי האונס באילת היו ההפגנות הראשונות שלקחתי חלק בארגון שלהן. ביחד עם עוד שתי חברות, ארגנו כמה הפגנות בקריית אונו, וזה הכניס אותי לכל הנושא הזה. לפני זה אמנם הייתי בהפגנות, אבל לא התעסקתי בזה כל כך כמו עכשיו". "הייתי משנה את החשיבה של אנשים. הייתי דואגת שלכל אחד יהיה חשוב שוויון בין בני האדם והזכות לחיות בכבוד. זה יכול היה לעשות שינוי בעולם. רוב הבעיות שלנו נובעות מכך שאנשים לא שמים בראש סדר העדיפויות את ערכי השוויון". "הייתי רוצה שלא נצרוך יותר בשר ונשמור על אורח חיים מקיים שלא מזיק לכדור הארץ. הייתי רוצה שתהיה אחווה בין כל האנשים ושכל האזרחים יהיו שווים".  "הייתי יוצאת למחאה נגד הלגיטימציה שהחברה נותנת לכל מיני מפורסמים שנחשדים בתקיפות מינית. הבעיה היא לא רק בתוקפים, אלא גם החברה עצמה שהופכת אותם לגיבורים ויש הרבה שיח על האשמת הקורבן. "הבעיה היא שאחר כך זה משפיע על השיח כולו ולא רק על המפורסמים, אלא בכלל על חשודים בתקיפות מיניות שהופכים להיות גיבורים". "הייתי רוצה להמשיך בפעילות החברתית שלי ולהיות אקטיביסטית. אבל חשוב לי להגיד שכרגע קשה לי לחשוב על העתיד כשמתעסקים במשבר האקלים וההשלכות ההרסניות שלו. לחשוב עכשיו על עבודת החלומות מרגיש לפעמים קצת מנותק".  "מפחידות אותי ההשלכות של משבר האקלים אם לא נעצור אותו. ההשלכות יתחילו להיות רציניות וזה עלול להיות הרסני". "הייתי משנה את זה שצריך בשביל גט את שני הצדדים, ומאפשרת רק לצד אחד להחליט לסיים. וגם את התהליך שעוברות נשים כשהן מתלוננות על פגיעה מינית מול המשטרה ומול מערכת המשפט".  "שצריך שהם ינסו לקחת אחריות על מה שקורה בעולם כדי שילדים ובני נוער לא יצטרכו לעשות את זה". "לכל אחד שחי פה יש חיבור לזה, זה יכול לקרות לכל אחת ובאמת קורה לכל אחת. לכולן יש חיבור, זה קורה בעולם וזה מטורף לראות נתונים, החיבור הוא כמו שלכל אחת יש". "שאלה ליו"ר ועדת החינוך שרן השכל: מה תעשי לקידום שיעורי חינוך מיני מעמיקים, שבהם יסבירו גם על מערכות יחסים בריאות וכו? זה לא הגיוני שאני בת נוער בישראל ויכולה לחשוב על יותר חברות/ים שלי שהוטרדו מינית מאשר על שיעורי חינוך מיני מעמיקים שכל אחד/ת במערכת החינוך עובר/ת". yael.gaton@shakuf.co.il 